এএফসি ক্লাব প্রতিযোগিতা র‌্যাঙ্কিং

এএফসি ক্লাব প্রতিযোগিতা র‌্যাঙ্কিং হলো ২০১৪ সালে এশিয়ান ফুটবল কনফেডারেশন (এএফসি) কর্তৃক প্রতিষ্ঠিত ক্লাবের পর্যায়ের দলগুলোর মধ্যকার একটি র‌্যাঙ্কিং পদ্ধতি। এএফসি চ্যাম্পিয়নস লিগ এবং এএফসি কাপের সর্বশেষ চার বছরে অংশগ্রহণকারী দলগুলোর ফলাফলের উপর ভিত্তি করে এই র‌্যাঙ্কিং করা হয়। র‌্যাঙ্কিংটি ক্লাব প্রতিযোগিতায় এএফসি সদস্য দেশের জন্য বরাদ্দকৃত অবস্থান নির্ধারণের জন্য ব্যবহৃত হয়। ক্লাব প্রতিযোগিতা র‌্যাঙ্কিং (পূর্বে সদস্য দেশের র‌্যাঙ্কিং অথবা এমএ র‌্যাঙ্কিং নামে পরিচিত) অ্যাসোসিয়েশনগুলোর অবস্থান নির্ধারণ করার জন্য ব্যবহৃত হয় এবং প্রতিযোগিতার ড্রয়ে অংশগ্রহণকারী দলগুলোর অবস্থান নির্ধারণের জন্যও ব্যবহৃত হয়। এটি প্রতিযোগিতায় প্রবেশ এবং প্রবেশের জন্য পয়েন্টের সংখ্যা বরাদ্দ করতেও ব্যবহৃত হয়। তবে এতে প্রতি বছর অনেকগুলো পরিবর্তন হয়, যার অন্যতম কারণ হচ্ছে অ্যাসোসিয়েশনগুলো মাঠের বাইরের প্রয়োজনীয়তা পূরণ না করা। প্রতিটি দলকে এএফসি ক্লাব প্রতিযোগিতায় তাদের ফলাফলের উপর ভিত্তি করে পয়েন্ট দেওয়া হয়। একটি মৌসুমে একটি দেশের পয়েন্ট দুটি ভাগে বিভক্ত করা হয়; প্রথমটি হলো গ্রুপ ও নকআউট পর্বে অর্জিত পয়েন্ট। দেশের সব ক্লাবের অর্জিত মোট পয়েন্ট উক্ত প্রতিযোগিতায় অংশগ্রহণকারী ক্লাবের সংখ্যা দ্বারা ভাগ করা হবে (এএফসি চ্যাম্পিয়নস লিগের দল এবং এএফসি কাপ দলগুলোর পয়েন্ট গণনা করা হয় এবং আলাদাভাবে গড় করা হয়, তারপরে একে অপরের সাথে যুক্ত করা হয়)। দ্বিতীয়টি হল বাছাইপর্ব থেকে প্রাপ্ত পয়েন্ট। দেশের সব ক্লাবের অর্জিত পয়েন্ট যোগ করা হয়। এই দুটি ভাগের যোগফল হবে একটি মৌসুমের জন্য নির্দিষ্ট দেশের পয়েন্ট। গত চার বছরে সদস্য দেশের ক্লাবগুলোর মোট পয়েন্ট নিয়ে এই র‌্যাঙ্কিং করা হয়। শীর্ষস্থানীয় দলের পয়েন্ট শতাংশের ভিত্তিতে ১০০ পয়েন্ট গণনা করা হয়, যা অন্যান্য সকল সদস্য দেশের নেতৃস্থানীয় দলের সাথে আনুপাতিকভাবে সামঞ্জস্য করা হয়। উৎস: এশিয়ান ফুটবল কনফেডারেশন ২০২৩–২৪ মৌসুমে প্রত্যেক সদস্য দেশের স্থান বরাদ্দের জন্য ব্যবহার করা হবে, যা এএফসি চ্যাম্পিয়নস লিগ এবং এএফসি কাপের পরবর্তী চক্রের জন্য স্থান বরাদ্দ নির্ধারণে ব্যবহারের জন্য প্রাসঙ্গিক। এএফসি ২০২৪–২৫ সাল থেকে এসিএল ও এএফসি কাপের বিন্নাসে পরিবর্তন এনে তিনটি প্রতিযোগিতায় বিভক্ত হওয়ার ঘোষণা দিয়েছে। কাঠামোটি এখনও চূড়ান্ত হয়নি, তবে বিগত ৮ বছরের ফলাফলগুলো (এখনও নির্ধারিত গণনা কাঠামোসহ) এবং কোভিড-১৯ দ্বারা প্রভাবিত বছরগুলোর জন্য পুনঃগণনার বিষয়টি বিবেচনা করা হবে। ২০১৪ সালে এএফসি কর্তৃক একটি ক্লাব র‌্যাঙ্কিং চালু করা হয়েছিল। এটি একটি তথ্যবহুল র‌্যাঙ্কিং ছিল এবং ক্লাব প্রতিযোগিতায় ক্লাবগুলোর অবস্থান নির্ধারণ করতে ব্যবহৃত হয়নি। কোভিড-১৯ এর বৈশ্বিক মহামারীর কারণে ২০২০ এএফসি কাপ বাতিল হওয়ার কারণে ২০২০ মৌসুমের র‌্যাঙ্কিংয়ের জন্য কোন পয়েন্ট প্রদান করা হয়নি। "Al Hilal lead the way as AFC announces Club Ranking system"। www.the-afc.com (ইংরেজি ভাষায়)। সংগ্রহের তারিখ ২০১৭-১২-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Entry Manual: AFC Club Competitions 2017-2020" (পিডিএফ)। Asian Football Confederation। ৬ ডিসেম্বর ২০১৭ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AFC Club Competitions Ranking"। Footy Rankings। ১৩ ফেব্রুয়ারি ২০২১। সংগ্রহের তারিখ ৬ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) AFC Club Competitions Ranking 2021 AFC Club Competitions Ranking 2020 AFC Country Points 2018 AFC Country Points 2019 AFC Country Points 2021 "AFC Competitions Committee recommends strategic reforms to elevate Asian club football"। www.the-afc.com (ইংরেজি ভাষায়)। ২৩ ডিসেম্বর ২০২২। সংগ্রহের তারিখ ৬ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "the-afc.com"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AFC Competitions Committee recommends new AFC Cup format"। সংগ্রহের তারিখ ২৩ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) এএফসিতে র‌্যাঙ্কিং (ইংরেজি) ফুটির‌্যাঙ্কিংসে র‌্যাঙ্কিং (ইংরেজি)